MLDataScientist/Wikipedia-uzbek-2024-05-01 huggingface dataset:
Kuymazor

Kuymazor — Namangan viloyatining Toʻraqoʻrgʻon tumanida joylashgan qishloq boʻlib unda 4000 nafarga yaqin aholi istiqomat qiladi. Aholi asosan qishloq xoʻjaligi, bogʻdorchilik va chorvachilik bilan mashgʻul. Hozirgi kunda qishloq yoshlari sportning futbol turiga qiziqishlari juda yuqori. Qishloqda 13-sonli „Shalola“ maktabgacha taʼlim muassasasi va 39-oʻrta maktab qishloq yoshlarining bilim dargohiga aylangan.
Qishloda har yili uzluksiz tarzda futbol boʻyicha „Kuymazor kubogi“ oʻtkazib kelinadi. 2015-yilda qishloq chempionatida 20 ta jamoa qatnashgani har yilgidan koʻra sportga boʻlgan eʼtibor kuchayganidan dalolat beradi. 2016- yilda Mamurjon Homidov tomonidan qishloqda mahalliy „Kuymazor FK“ futbol klubiga asos solindi.

Havolalar
Keith Ferguson

Keith James Ferguson (1972-yilda tugʻilgan) amerikalik aktyor, komik va musiqachidir.

Amerikalik erkak televideniye aktyorlari
Amerikalik erkak ovoz aktyorlari
Yashayotgan insonlar
Amerikalik erkak aktyorlar
Afroamerikalik erkak aktyorlar
Armiya generali

Armiya generali — bir qator davlatlarda amaldagi eng oliy harbiy unvon. Generallar tarkibiga kiradi. Baʼzi davlatlarda marshal yoki feldmarshal harbiy unvonidan quyiroq turadi.
MDH davlatlari orasidan Rossiya, Qozogʻiston, Qirgʻiziston, Turkmaniston, Tojikiston davlatlarida ushbu unvon mavjud. Oʻzbekiston, Gurjiston, Armaniston, Ozarbayjon davlatlarida ham ushbu unvon mavjud, biroq hali hech kimga topshirilmagan. Adliya xizmatidagi Haqiqiy davlat adliya maslahatchisi unvoniga teng.

Qozogʻiston 
 Sagʻadat Nurmahambetov — Mudofaa vaziri (1992—1995)
 Muxtar Altinbayev — Mudofaa vaziri (1996—1999, 2001—2007)

Qirgʻiziston 
 Esengul Topoev — Mudofaa vaziri (1999—2005)

Tojikiston 
 Emomali Rahmon — Tojikiston Prezidenti

Turkmaniston 
 Saparmurot Niyazov — Turkmaniston Prezidenti (1990—2006)
 Danatar Kopekov — Mudofaa vaziri (1992—1998)
 Qurbonmuhammad Qosimov — Ichki ishlar vaziri (1993—1998), Mudofaa vaziri (1998—1999)
 Agageldi Mammetgeldiyev — Mudofaa vaziri (2003-2009)
 Gurbanguli Berdimuhamedov — Turkmaniston Prezidenti

Oʻzbekiston 
2002-yilgacha Oʻzbekistonda Marshal unvoni eng oliy harbiy unvon hisoblangan. Yangi qonunga koʻra, Marshal unvoni bekor qilindi va Armiya generali eng oliy harbiy unvon hisoblandi. Hozirgacha hech kimga topshirilmagan.

Manbalar 

Harbiy unvonlar
General-leytenant

General-leytenant — generallar tarkibiga kiruvchi harbiy unvon. Adliya xizmatidagi 2-darajali davlat adliya maslahatchisi harbiy unvoniga teng.

Manbalar 

Harbiy unvonlar
General-mayor

General-mayor — generallar tarkibiga kiruvchi harbiy unvon. Adliya xizmatidagi 3-darajali davlat adliya maslahatchisi harbiy unvoniga teng

Manbalar 

Harbiy unvonlar
Toshkent shahridagi Turin politexnika universiteti

Toshkent shahridagi Turin politexnika universiteti – Oʻzbekistonning Oliy oʻquv yurtlaridan biri.

Tarixi 

Italiyaning Turin shahridagi Turin politexnika universiteti bilan hamkorligda tashkil etilgan bu universitet Toshkent shahri Olmazor tumanida joylashgan. Universitetning asosiy maqsadi yuqori texnologiyaga asoslangan sanoatning yuqori tarmoqlariga yetuk kadrlar yetkazib berishdan iboratdir. Oʻzbekistonning taʼlim sohasida yuqori mavqega ega boʻlgan universitet Oʻzbekiston Respublikasi prezidentining qaroriga muvofiq sanoatning yuqori tarmoqlarini yanada rivojlantirish va shu doirada sanoatning rivojlanayotgan tarmoqlari uchun yuqori malakali kadrlar yetqazib berish haqidagi qonuniga muvofiq 2009-yil 28-aprelda tashkil topgan. Universitet bilan Oʻzbekiston Respublikasi Oliy va oʻrta maxsus taʼlim vazirligi General Motors kompaniyasi keng qamrovda hamkorligni yoʻlga qoʻygan.

Taʼlim jarayonlari 
Universitetda oʻquv jarayonlari Italiyaning Turin universiteti va xalqaro standartlaga mos ravishda olib boriladi Italiyadan kelgan yuqori malakali professorlar va mahaliy proffessorlar talabalarga taʼlim berishadi. Universitetda darslar toʻliq ingliz tilida olib boriladi. Dars jarayonlari zamonaviy metodik yoʻnalishlarga mos rafishda olib boriladi. Talabalarga ilim olishlari uchun hamma sharoitlar yaratilgan. Internet bilan taʼminlangan butun universitet boylab Wi-Fi tarmogʻi ishlab turadi. Oʻzbekistonda va xalqaro miqiyosda amal qiladigan diplom beriladi.

Fakultetlar

Axborot texnologiyalari va ishlab chiqarishda BTA 
Bu yoʻnalishda talabalarga birinchi navbatda zamonaviy axborot texnologiyalari va ularning qoʻllanilishi borasida taʼlim beriladi, yana dasturlash texnologiyasi C, C++, HTML, SASS, CSS, JAVA, JavaScript, Bootstrap, Python, PHP, React va boshqa dasturlash tillari boʻyicha koʻnikmalarga ega boʻlishlari mumkin.

Sanoat-fuqaro qurilish va arxitekturasi 
Sanoatning muhim tarmoqlaridan boʻlgan qurilish va arxitektura boʻyicha talabalarni qabul qiladi va qurilish texnologiyasi, koʻp tarmoqli ishlab chiqarishda qurilish va arxitektura borasida yetuk kadrlar yetishtirb chqarishga moslashgan.

Energetika 
Bu yoʻnalishda talabalarga sanoatda energetikani ishlab chiqarish va uni boshqarish, taqsimlash kabi sohalarga yoʻnaltirilgan tarmoqlarga kadrlar yetishtirib beradi.

Mashinasozlik texnologiyasi 
Universitetda eng koʻp joy mana shu fakultet hissasiga toʻgʻri keladi va mashinasozlik texnologiyasi universitetning eng muhim tarmogʻlaridan biri hisoblanadi.

Manbalar 

2009-yilda Oʻzbekistonda tashkil etilganlar
Oʻzbekistondagi universitetlar
Oʻzbekiston Respublikasi davlat ramzlari



Oʻzbekiston Respublikasi Davlat Ramzlari 
Oʻzbekiston 1991-yil 31-avgustda mustaqillikka erishgandan keyin oʻz Davlat Ramzlariga ega boʻlishni boshlagan, shu jumladan Bayroq ,Gerb va Madhiya Oʻzbek milliy qadriyatlari  va davlatchilik tarixidan kelib chiqib qabul qilingan.

Oʻzbekiston Davlat Bayrogʻi 
Davlat Ramzlaridan biri hisoblangan bayroq 1991-yil 18-noyabrda qabul qilingan va 407-XXI sonli qonun bilan tasdiqlangan hisoblanadi. 

Davlat bayrogʻi toʻrt rangdan iborat ular: moviy, yashil, oq va qizil ranglardan iborat toʻgʻri toʻrtburchak shaklidadir. Bayroqning eng yuqori qismida havorang bilan qoplangan bu esa yurt osmoni doimo tinch, osoyishta va mussaffo boʻlishini bildiradi. Oq rang esa bayroqning oʻrta qismida joylashgan bo'lib, uning ma'nosi ko'ngil pokligi yurt obodligi nishonasidir. Bayroqning quyi qismida yashil rang hilpirab turadi. Bu degani yangilanish , shodumonlik , navqironlik ramzi hisoblanadi. Ikki qizil chiziq havorang va yashil ranglar oʻrtasida joylashgan boʻlib bu tomirlarimizda oqayotgan ajdodlar qonini bildiradi. Bayroqning yuqori qismidagi yarim oy va oʻn ikki yulduz Oʻzbek xalqining birdamliligi va qadimdan barpo boʻlgan davlatchiligi ramzlaridan hisoblanadi.

Bayroqning uzunligi 250 sm, kengligi 125 sm ga teng.

Davlat Gerbi 
Oʻzbekiston Respublikasining Davlat Gerbi 1992-yil 2-iyulda Oliy kengashning oʻninchi sessiyasida qabul qilingan. Gerbda oltin vodiy uzra charaqlab turgan quyosh va oʻng tomonda ochilib turgan paxta chanoqlari chap tarafda esa bugʻdoy boshoqlari tasvirlangan. Gerbning eng yuqori qismida davlat birdamliligini anglatuvchi sakkiz qirrali yuduz uni ichida esa yarim oy va yulduz tasviri bor.Ezgulik ,poklik ,'''tinchlik va barcha ezgu fazilatlarni oʻzida jo qilgan Humo qushi esa Gerbning markazida qanot yozib turadi shuni aytish joizki bularning hammasi Oʻzbekiston xalqi madaniyati va ananalariga mos va hos tanlangan. Gerbning eng pastki qismida Oʻzbekiston bayrogʻi ichga Oʻzbekiston deb yozib qoyilgan.

 Davlat Madhiyasi 
Oʻzbekiston Davlat Madhiyasi 1992-yil 10-dekabrda qabul qilingan va Oliy Kengashning XI sessiyasida tasdiqlangan. Madhiya xalq shoiri Abdulla Oripov she'ri va Mutal Burhonov musiqasi asosida yaratilgan. Madhiya oʻn olti qator va ikki naqorotdan iborat hisoblanadi.Madhiya matni'Serquyosh, hur oʻlkam, elga baxt, najot,

Sen oʻzing doʻstlarga yoʻldosh, mehribon!

Yashnagay to abad ilm-u fan, ijod,

Shuhrating porlasin toki bor jahon! Naqorat:Oltin bu vodiylar - jon Oʻzbekiston,

Ajdodlar mardona ruhi senga yor!

Ulugʻ xalq qudrati joʻsh urgan zamon,

Olamni mahliyo aylagan diyor! 

Bagʻri keng oʻzbekning oʻchmas iymoni,

Erkin, yosh avlodlar senga zoʻr qanot!

Istiqlol mash’ali, tinchlik posboni,

Haqsevar, ona yurt, mangu boʻl obod! Naqorat:''

Oltin bu vodiylar - jon Oʻzbekiston,

Ajdodlar mardona ruhi senga yor!

Ulugʻ xalq qudrati joʻsh urgan zamon,

Olamni mahliyo aylagan diyor!
Oʻzbekistondagi muzeylar

Tarixni anglashda uni kelajak avlodlarga qoldirishda muzeylar juda ham katta ahamiyatga ega hisoblanadi. Shu boisdan Oʻzbekistonda 90-yillardan keyin koʻplab muzeylar mamlakatning turli joylarida oʻz ishlarini boshladi, koʻplab muzeylar butunlay yangidan barpo etildi, boshqalari kapital taʼmirdan chiqarildi.

Tarixi 
Oʻzbekistonda muzeylarni yangi tarixi 1992-yildan boshlandi va shu yilning oʻzida juda koʻplab yangi muzeylar tashkil etildi masalan buyuk oʻzbek shoirlaridan biri Boborahim Mashrabning muzeyi Namanganda tashkil etildi, yana Xorazmda Hofiz Hojixon Boltaboyev nomi bilan ataluvchi maqomchilar muzeyi, Urganch shahrida „Xorazm amaliy sanati va tarixi“ muzeyi,Buxoroda „Temirchlik muzeyi“, Samarqand viloyatida xalq kuychisi (baxshisi) Islom shoir Nazar oʻglining uy muzeyi tashkil etildi.Keyinchalik 1993-yilda ham bir nechta muzeylar oʻz ishlarini yoʻlga qoʻydilar, ular orasida Toshkentda ochilgan Oʻzbekistondagi birinchi huquqshunos olima ayol Xadicha Sulaymonova muzeyi, mashhur raqqosa Mukkarramaxonim Turgʻunboyeva muzeyi, mashxur choʻpon, mehnat qahramoni Jonboy Bashmanov muzeyi Navoiyning Tomdi tumanida tashkil etildi. 1994-yilda xalq rassomi Muhiddin Rahimov muzeyi, 1996-yilda juda katta ahamiyatga ega boʻlgan Oʻzbekiston gidrometerologiya muzeyi, Salim Hamidovning uy muzeyi 1997-yilda tashkil etildi. Eʼtiborga loyiq voqealardan biri 1996-yil 1-sentyabrda Osiyoda yagona boʻlgan Olimpiya shon shuhrati muzeyi ochilishi boʻldi, bu muzey Oʻzbekistonlik sportchilarning jahon miqyosida erishgan yutuqlari va ishtiroklari haqida koʻplab malumotlar beradi. Oʻzbekistonda muzeylar rivojiga 1998-yil 12-yanvarda qabul qilingan"Muzeylar faoliyatini tubdan yaxshilash va takomillashtirish toʻgʻrisidagi"qonun juda katta ahamiyatga ega boʻldi, shundan keyin muzeylar davlat muhofazasiga olindi va muzeylarni yanada rivojlantirish haqida dastur ishlab chiqildi va ular davlat budjeti tomonidan qoʻllab quvvatlandi.1998-yilda Oʻzbekmuzey tashkiloti tashkil etildi va 1999-yilda muzeylar hayotidan xabar beruvchi Moziydan sado jurnali tashkil etildi. Bu jurnal uch tilda oʻzbek, rus va ingliz tilida chop etila boshlandi.1999-yilda Oʻzbekistonda davlat tasarrufidagi muzeylar soni 81 taga yetdi, ulardan 15 tasi tarix muzeyi, oʻlkashunoslik muzeylari soni 23 tani va 10 ta badiiy muzeylar,20 ta memorial, 8 ta adabiyot, 4 ta tibbiyot muzeylarini tashkil etildi. Oʻzbekistondagi 10 ta yirik shahar tarixiy shaharlar roʻyxatga olingan hisoblanadi masalan:Buxoro, Samarqand, Xorazm,Qoʻqon va boshqalar. Ayniqsa Samarqand juda ham tarixiy obidalarga boy shahar hisoblanib har yili juda koʻp xorijiy mehmonlar tashrif buyuradi.

Hozirda Oʻzbekiston madaniyat vazirligi tasarrufidagi muzeylar 1.350 ming eksponatga ega.

Manbalar

Havolalar 
 kitob.uz
 navoimuseum.uz 
 Xotira-muzey.uz
 Fikr.uz
M. C. Gainey

Michael Connor "M. C." Gainey (talaffuzi: 1948-yil tugʻilgan) Amerikalik aktyor, komik va musiqachidir.

Amerikalik erkak aktyorlar
Amerikalik erkak televideniye aktyorlari
Amerikalik erkak ovoz aktyorlari
Yashayotgan insonlar
Amaldagi ichki ishlar vazirlari

Amaldagi ichki ishlar vazirlari roʻyxati – BMTga aʼzo mamlakatlarning davlat yetakchilari tomonidan tayinlangan ichki ishlar vazirlari roʻyxati.

Birlashgan Millatlar Tashkiloti tomonidan tan olingan davlatlar

Qisman tan olingan davlatlar, BMTga aʼzo boʻlmagan davlatlar

Cheklangan hududlar

Yana qarang 
 Amaldagi davlat va hukumat rahbarlari
 Amaldagi parlament yetakchilari
 Amaldagi tashqi ishlar vazirlari
 Amaldagi moliya vazirlari
 Amaldagi mudofaa vazirlari
 BMT: Davlatlarning amaldagi doimiy vakillari

Manbalar
Toshkent davlat stomatologiya instituti

Toshkent davlat stomatologiya instituti — Oʻzbekistondagi oliy oʻquv yurtlaridan biri hisoblanadi va vaqtincha Toshkent tibbiyot akademiyasining "Taraqqiyot" koʻchasi 3-sonli klinikasi hududida joylashgan. Stomatologiya sohasida yetuk kadrlar yetishtirib chiqaradigan taʼlim maskani 2014-yil tashkil etilgan.

Tarixi 
Oliy taʼlim dargohining tarixi 2014-yil 22-iyuldan boshlanadi, Oʻzbekiston respublikasi prezidenti Islom Karimovning Toshkent davlat stomatologiya institutini tashkil etish toʻgʻrisidagi qarori qabul qilindi. Qarorda stomatologiya sohasida yetuk, bilimli va eng asosiysi, jahon talablariga mos va xos boʻlgan yangi mutaxassislar tayyorlash va shu negizda ular oʻqishi uchun barcha sharoitlar yaratish, zamonaviy asbob-anjomlar bilan taʼminlash, yangi axborot texnologiyalarini taʼlim sohasiga joriy etish bilan talabalarning yetuk kadrlar boʻlib yetishishida koʻmak berish maqsadida qabul qilingan. Bu taʼlim dargohi Toshkent tibbiyot akademiyasi negizida tashkil etilgan va Oʻzbekistonning Andijon, Buxoro va Samarqand viloyatlarida Toshkent davlat stomatologiya institutining filiallari tashkil etilgan. Institutda xodimlar soni barchasi boʻlib 35 tani tashkil etadi.

Oʻquv jarayonlari 
Taʼlim maskanida darslar anʼanaviy tazrda oʻtkaziladi, talabalarning stomatologiya sohasini chuqur egallashlari uchun yetarli sharoitlar yaratilgan. Talabalikka qaboʻl qilingan oʻquvchilar institutni maxsus kartalari bilan taʼminlanadi, labaratoriya xonalarida va maʼruza xonalarida darslar olib boriladi. Oʻzbekistonning shu sohadagi eng kuchli mutaxassislari talabalarga taʼlim berishadi. Institutning qaboʻl royxatiga koʻra: 375 nafar talaba qaboʻl qilinadi shulardan 115 tasi davlat granti asosida va 260 tasi shartnoma asosida oʻqishga qaboʻl qilinadi va darslar oʻzbek tilida olib boriladi.

Fakultetlari
Taʼlim maskanida 3 ta fakultet mavjud, bular:
 Terapevtik stomatologiya
 terapevtik stomatologiya
 Gospital terapevtik stomatologiya
 2-son terapevtik yo'nalishdagi fanlar
 Sog'liqni saqlashni tashkil qilish asoslari va tibbiy reabilitatsiya
 Anatomiya
 Fiziologiya, pat.fiziologiya, mikrobiologiya va farmakologiya
 Ijtimoiy fanlar
 Jarrohlik stomatologiyasi
 Jarrohlik stomatologiya va dental implantologiya
 Yuz-jag' jarrohligi
 Jarrohlik yo'nalishdagi fanlar
 Propedevtika va fakultet ortopedik stomatologiya
 Gospital ortopedik stomatologiya
 Ortodontiya va tishlarni protezlash
 Biofizika va informatika
 Bolalar stomatologiyasi
 Bolalar terapevtik stomatologiyasi
 Bolalar yuz-jag' jarroxligi
 Stomatologik kasalliklar profilaktikasi
 1-son terapevtik yo'nalishdagi fanlar
 Tillar
 Gistologiya va tibbiy biologiya
 Kimyo.

Manbalar 

Toshkent institutlari
Tibbiyot
Oʻzbekiston tibbiyot oliygohlari
Oliy oʻquv yurtlari
Stomatologiya
Bolalar stomatologiyasi
Garry Shandling

Garry Emmanuel Shandling (talaffuzi: 9-noyabr, 1949 – 24-mart, 2016) Amerikalik komediyachi, aktyor va musiqachidir.

Manbalar

Havolalar 
 
 

Amerikalik erkak aktyorlar
Amerikalik erkak televideniye aktyorlari
Amerikalik erkak ovoz aktyorlari
Amaldagi mudofaa vazirlari

Amaldagi mudofaa vazirlari roʻyxati — BMTga aʼzo mamlakatlarning davlat yetakchilari tomonidan tayinlangan mudofaa vazirlari roʻyxati.

BMTga aʼzo davlatlar

Manbalar

Yana qarang 
 Amaldagi davlat va hukumat rahbarlari
 Amaldagi parlament yetakchilari
 Amaldagi tashqi ishlar vazirlari
 Amaldagi moliya vazirlari
 BMT: Davlatlarning amaldagi doimiy vakillari

Siyosat
Davlatlar
BMT: Davlatlarning amaldagi doimiy vakillari

Birlashgan Millatlar Tashkilotidagi doimiy vakillar roʻyxati — BMTning bosh qarorgohiga dunyo mamlakatlari tomonidan yuborilgan va hozirgi vaqtda amaldagi vakillarning roʻyxati.

Roʻyxat

BMT Bosh Assambleyasi kuzatuvida

Davlatlar

Hukumatlararo tashkilotlar

Boshqa tashkilotlar 
Xalqaro tashkilotlarning BMTsagi vakillari roʻyxati.

Yana qarang 
 Amaldagi tashqi ishlar vazirlari

Manbalar 

Diplomatiya
Davlatlar
Siyosat
Birlashgan Millatlar Tashkiloti
Drew Massey

Drew Massey Amerikalik aktyor, komik va musiqachidir.

Amerikalik erkak ovoz aktyorlari
Umar (serial)

Umar () yoki Umar Faruq () — arab xalifasi, sahoba Umar ibn Xattob haqidagi tarixiy serial.

Rollarda

Qismlari roʻyxati

Xalqaro namoyishlari

Oʻzbekcha dublyaj 
Oʻzbekcha dublyajga Oybarchin Bakirova, Afzal Rafiqov, Fathulla Mas’udov va Bexzod Muhammadkarimov ovoz berishgan.

Yana qarang 

 Muhammad: Xudoning elchisi (film)
 Olamga nur sochgan oy
 Salohiddin Ayyubiy (teleserial)
 Bob al Hara
 Fotih 1453
 Yusuf (teleserial)
 Yoʻq degan odam (film)
 Muhtasham yuz yil
 Bilol (film)

Manbalar

Havolalar 
 Ofiicial page on mbc.net.
 
 Rasmiy treyler

Qatar teleseriallari
Tarixiy seriallar
2010-yillar teleseriallari
Sodiq Abdullayev

Abdullayev Sodiq Sobitovich — 2016-yil fevral-avgust oylarida Toshkent viloyati hokimi.

Biografiya 
1984-1985-yillar — Toshkent shahri 20-aloqa boʻlimi xat tashuvchisi.

1985-1987-yillar — Harbiy xizmatda.

1987-1992-yillar — Oʻzbekiston Respublikasi davlat banki hisoblash markazi operatori, texnigi, dasturchi-mexanigi.

1992-1995-yillar — Oʻzbekiston Respublikasi Markaziy banki oʻquv boʻlimi iqtisodchisi, katta iqtisodchisi, boʻlim boshligʻi.

1995-1996-yillar — Oʻzbekiston Respublikasi Markaziy banki iqtisodiy axborotni tahlil qilish va statistika departamenti boʻlim. boshligʻi, kredit hisob-kitob munosabatlarini tahlil qilish va tadbirkorlikni rivojlantirish boshqarmasi boshligʻi.

1996-1997-yillar — Oʻzbekiston Respublikasi Markaziy banki iqtisodiy axborot va kredit hisob-kitob munosabatlarini tahlil qilish departamenti direktorining oʻrinbosari — boshqarma boshligʻi.

1997-1998-yillar — Oʻzbekiston Respublikasi Markaziy banki iqtisodiy axborot va kredit hisob-kitob munosabatlarini tahlil qilish departamenti direktori.

1998-2000-yillar — „Zamin“ davlat aksiyadorlik ipoteka banki boshqaruvi raisining oʻrinbosari.

2000-2001-yillar — „Zamin“ davlat aksiyadorlik ipoteka banki boshqaruvi raisining birinchi oʻrinbosari.

2001-2007-yillar — Oʻzbekiston Respublikasi Moliya vazirligi huzuridagi davlat ehtiyojlari uchun xarid qilinadigan qishloq xoʻjalik mahsulotlari hisob-kitobi jamgʻarmasi direktori.

2007-2012-yillar — Toshkent viloyati hokimining iqtisodiyot va ijtimoiy rivojlantirish masalalari boʻyicha oʻrinbosari.

2012-2016-yillar — Toshkent viloyati Zangiota tumani hokimi.

2016-2016-yil -  Toshkent viloyati hokimi.

2016-2017-yillar Yangiyoʻl tumani hokimi. Oʻzbekiston Respublikasi Oliy Majlisi Senati aʼzosi.

Manbalar  

Oʻzbekiston yetakchilari
Oʻzbekiston viloyatlari hokimlari
Toshkent viloyatining hokimlari
Amaldagi moliya vazirlari

Amaldagi moliya vazirlari roʻyxati — davlat yetakchilari tomonidan tayinlangan moliya vazirlari roʻyxatidir.

BMTga aʼzo davlatlar

Manbalar

Yana qarang 
 Amaldagi davlat va hukumat rahbarlari
 Amaldagi parlament yetakchilari
 Amaldagi tashqi ishlar vazirlari
 Amaldagi ichki ishlar vazirlari
 Amaldagi mudofaa vazirlari
 BMT: Davlatlarning amaldagi doimiy vakillari

Iqtisodiyot
Davlatlar
Abdulloh ibn Abu Avona Shoshiy

Abdulloh ibn Abu Avona Shoshiy - muhaddis. Undan Imom Buxoriy, Jaʼfar ibn Muhammad Faryobiylar hadis ilmidan saboq olishgan. Abu Saʼd Samʼoniyning xabar berishicha, Abu Avona Shoshiyning jiyani Abu Ali Fazl ibn Abbos Shoshiy ilmmaʼrifat talabida Marv va Iroqda boʻlib, Ali ibn Hojar va Ahmad ibn Hanbaldan taʼlim olgan. Abu Ali Fazl ibn Abbos Shoshiydan Shosh ahli saboq olgan. (Fazl ibn Abbos Shoshiy h. 286-yilda vafot etgan.)

Manbalar

Havolalar 
 N.Muhamedov, Islomshunoslik qomusiy lugʻat 302-303 bet, Oʻzbekiston Respublikasi Vazirlar Mahkamasi Toshent islom universiteti Islomshunoslik ilmiy-tadqiqot markazi. -T.: «Movarounnahr». 2014
Abu Abdulloh Muhammad ibn Umar ibn Muhammad ibn Muso Shoshiy Fashoniy

Abu Abdulloh Muhammad ibn Umar ibn Muhammad ibn  Muso Shoshiy Fashoniy (480/1088-556/1161 y.y) – faqih. U asli Shoshdan boʻlib, Fashonda yashagan. Fiqh ilmini Marvarrudda Imom Abu Muhammad Husayn ibn Masʼud ibn Farro Bagʻaviydan oʻrgangan. Shuningdek, Farro jamlagan “Kichik Arbaʼin”ni eshitgan.
U salohiyatli, xokisor va taqvodor faqih boʻlgan, 556/1161 yil shaʼbon oyining 16-kuni Munih qishlogʻida vafot etgan.

Manbalar

Havolalar 
 N.Muhamedov, Islomshunoslik qomusiy lugʻat 303 bet, Oʻzbekiston Respublikasi Vazirlar Mahkamasi Toshent islom universiteti Islomshunoslik ilmiy-tadqiqot markazi. -T.: «Movarounnahr». 2014
Shayx Abulhasan Xaraqoniy

Shayx Abdulhasan Xaraqoniy - ismi Ali ibn Jaʼfar (352/963 - 425/1033). Tasavvuf olamidagi mashhur shayxlardan. Bistom yaqinidagi Xaraqon qishlogʻida tugʻilgan. Ali Akbar Qazviniyning "Lugʻatnoma"sida Xaraqon Samarqand qishloqlaridan biri deyilgan. Alisher Navoiy oʻzining "Nasoyim al-muhabbat" asarida Sh.A.X.ga alohida maqola bagʻishlagan.

Manbalar

Havolalar 
 H.Lutfullayev, Islomshunoslik qomusiy lugʻat 278 bet, Oʻzbekiston Respublikasi Vazirlar Mahkamasi Toshent islom universiteti Islomshunoslik ilmiy-tadqiqot markazi. -T.: «Movarounnahr». 2014
Shayx ul-Mashoyix

Shayx ul-Mashoyix - shayxlar shayxi. Bu unvon baʼzan shayx ush-shuyus deb ham yuritiladi. Tasavvufda tariqat yaratgan, tariqatni boshlab bergan mutasavviflar odatda Sh.m. deb nomlanadi. Masalan, Yassaviya tariqatining asoschisi Najmiddin Kubro, Naqshbandiya tariqatining asoschisi Bahouddin Naqshband Sh.m. deb ataladilar.

Manbalar

Havolalar 
 M.Hakimov, Islomshunoslik qomusiy lugʻat 279 bet, Oʻzbekiston Respublikasi Vazirlar Mahkamasi Toshent islom universiteti Islomshunoslik ilmiy-tadqiqot markazi. -T.: «Movarounnahr». 2014
Davron Fayziyev

Jurnalist Davron Fayziyev bilan adashtirib yuborilmasin.

Davron Fayziyev (oʻzbek: Davron Fayziyev) (1976-yil 14-yanvar, Samarqand, Oʻzbekiston) — nafaqadagi oʻzbek professional futbolchisi va murabbiyi.

Futbolchilik faoliyati 
Fayziev himoyachi va yarim himoyachi pozitsiyalarida oʻynadi. U Oʻzbekiston va Rossiya Premer-ligasining koʻplab klublarida, jumladan, CSKA Moskva va Alaniya Vladikavkazda oʻynagan. Professional faoliyatini 1993-yilda Jizzaxning „Soʻgʻdiyona“ klubida boshlagan. 1996-yilda MHSK safida bir mavsum oʻynadi. 2000-yilgi mavsumni Samarqand-Dinamo klubida oʻtkazgan, biroq oʻsha yilning yozida Rossiyaga koʻchib oʻtgan, u yerda CSKA Moskvada oʻynagan. 2001-yil dekabr oyining oxirida CSKA futbol klubi rahbari Marian Plaxetko uning transferga qoʻyilganini bildi va bir necha hafta oʻtgach, u Alaniyaga  sinov uchun keldi va tez orada shartnoma imzoladi. 2003-yilda vataniga qaytib, „Navbahor“ va „Nasaf“ klublarida toʻp surgan. 2007-yildan Samarqandning „Dinamo“ klubida oʻynagan va u bilan ikki yillik shartnoma imzolangan, muddati tugagach, „Soʻgʻdiyona“ga qaytdi. 2010-yilda „Xorazm“da oʻynagan. Faoliyatini „Soʻgʻdiyona“ klubida yakunlagan.

Xalqaro 
1997-yil 29-sentyabrda 1998-yilda futbol boʻyicha jahon chempionati saralash bosqichida Kambodjaga qarshi oʻyinda Oʻzbekiston terma jamoasida 4:1 hisobida gʻalaba qozongan. U 1997—2007-yillarda milliy terma jamoa safida 26 ta oʻyin oʻtkazib, 2 ta gol urgan.

Murabbiylik faoliyati 
2011-yilda Fayziev futbolchilik faoliyatini yakunlab, „Soʻgʻdiyona Jizzax“ jamoasini boshqara boshladi. 2012-yilda „Soʻgʻdiyona“ bilan Birinchi ligada 1-oʻrinni egallab, Oʻzbekiston ligasiga yoʻl oldi. 2017-yil natijlar yomonlashuvi sababli istefoga chiqarildi. 2018-yil mavsum boshida Pro liga vakili Samarqandning „Dinamo“ klubi bilan shrtnoma imzoladi. 2021-yil „Buxoro“ klubi bilan shartnoma imzoladi. Hozirda „Qoqon 1912“ jamoasi bosh murabbiyi hisoblanadi. 2024-yil yanvar oyidan "OKMK" jamoasida murabbiylar shtabi a'zosi.

Manbalar

Havolalar 

 Davron Fayziev at National-Football-Teams.com
 FootballFacts.ru
 Transfermarkt (futbolchi)
 Transfermarkt (murabbiy)
 FBref.com

1976-yilda tugʻilganlar
14-yanvarda tugʻilganlar
Samarqandda tugʻilganlar
Yashayotgan insonlar
Samarqand sport kishilari
Oʻzbekistonlik erkak futbolchilari
Erkak futbol himoyachilari
O‘zbekiston milliy terma jamoasi futbolchilari
Soʻgʻdiyona Jizzax futbolchilari
MHSK klubi futbolchilari
Dinamo Samarqand futbolchilari
PFK SSKA Moskva futbolchilari
Navbahor futbolchilari
Nasaf klubi futbolchilari
Xorazm futbolchilari
PFK SSKA Moskva futbolchilari
FC Spartak Vladikavkaz futbolchilari
Rossiya Premyer-ligasi futbolchilari
Oʻzbekiston Superligasi futbolchilari
Oʻzbekistonlik muhojir erkak futbolchilari
Rossiyadagi chet ellik erkak futbolchilar
Oʻzbekistonlik futbol murabbiylari
Buxoro klubi murabbiylari
Qoʻqon 1912 futbol klubi bosh murabbiylari
Dinamo Samarqand futbol klubi murabbiylari
Soʻgʻdiyona futbol klubi murabbiylari